Vegna vinnu við stofnæð undir Vesturlandsvegi verður lokað fyrir heitt vatn mánudaginn 16. des. frá kl. 11:00 og fram eftir degi . Lokunin nær til Skálahlíðar að hluta og Lágafells , Desjamýri og Flugumýri . Einnig má búast við lækkuðum þrýsting í Túnum . Vegna bilunar í stofnæð við Vesturlandsveg verður lítill þrýstingur á heitu vatni í stórum hluta af Mosfellsbæ . Viðgerð er í gangi . Gott væri ef íbúar huguðu að því að spara heitt vatn næstu daga . Stefnt er að tengja stofnæðina við kerfið á mánudaginn , 16. desember , og verður þá vatnið tekið af hluta af bænum . Upplýsingar varðandi það verkefni verða auglýstar þegar nær dregur . Þar sem nú er svartasta skammdegi og mikilvægt að ljósastaurar lýsi okkur leiðina er rétt að minna á að verði íbúar varir við ljóslausa staura er rétt að koma ábendingum til þjónustuvers Orkuveitu Reykjavíkur sem í framhaldinu útbýr verkbeiðni til vinnuflokks á vegum Orku Náttúrunnar sem annast lýsingu í Mosfellsbæ .